
           Nr.23/178/2004

AVIZ

asupra proiectului de Lege privind reorganizarea Inspectoratului General pentru Comunicaţii şi Tehnologia Informaţiei



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind reorganizarea Inspectoratului General pentru Comunicaţii şi Tehnologia Informaţiei, trimis cu adresa nr.P.L.x 613 din 13 octombrie 2004, înregistrată sub nr.23/178 din 14 octombrie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţele din 19, 20 şi 25 octombrie 2004.



Membrii comisiei au examinat proiectul de lege, avizul favorabil al Consiliului Legislativ nr.1560/20.09.2004 şi punctele de vedere ale reprezentanţilor Agenţiei Naţionale de Reglementare în domeniul Comunicaţiilor şi Ministerului Comunicaţiilor şi Tehnologiei Informaţiilor.



În urma dezbaterilor, cu unanimitate de voturi, s-a hotărât avizarea favorabilă a proiectului cu amendamente admise de comisie prezentate în anexă.



În raport de obiectul şi conţinutul său, proiectul de lege are un caracter de lege ordinară.

PREŞEDINTE,

István Antal

Anexa

A M E N D A M E N T E    A D M I S E

la proiectul de Lege privind reorganizarea Inspectoratului General pentru Comunicaţii şi Tehnologia Informaţiei

	Nr.

crt.
	Text Senat
	Amendamente propuse
	Motivaţia

	0
	1
	2
	3

	1.
	Titlul legii

LEGE

privind reorganizarea Inspectoratului General pentru Comunicaţii şi Tehnologia Informaţiei 


	Nemodificat
	

	2.
	Art. 1. - Prezenta lege are ca obiect:

a) reorganizarea Inspectoratului General pentru Comunicaţii şi Tehnologia Informaţiei, denumit în continuare IGCTI, ca instituţie publică de specialitate în domeniul radiocomunicaţiilor şi tehnologiei informaţiei, aflată în subordinea Guvernului;
b) definirea atribuţiilor şi obiectivelor IGCTI, în domeniul radiocomunicaţiilor şi a regimului autorizării acestor activităţi;
c) modificarea unor acte normative din domeniul comunicaţiilor electronice şi audiovizualului.
	Nemodificat


	


	0
	1
	2
	3

	3.
	Art. 2. – (1) În înţelesul prezentei legi, următorii termeni se definesc astfel:

a) radiocomunicaţii – comunicaţii electronice care se realizează prin intermediul spectrului de frecvenţe radioelectrice;

b) spectru de frecvenţe radioelectrice/spectru radioelectric–gama continuă a frecvenţelor radioelectrice cuprinse în Tabelul naţional de atribuire a benzilor de frecvenţe (TNABF);

c) serviciu de radiocomunicaţii – transmisia, emisia şi/sau recepţia de unde radio, în scopul realizării de radiocomunicaţii (această definiţie are un caracter strict tehnic, specific sectorului de radiocomunicaţii, care nu se subscrie definiţiei serviciului de comunicaţii electronice prevăzute de Ordonanţa Guvernului nr. 34/2002 privind accesul la reţelele publice de comunicaţii electronice şi la infrastructura asociată, precum şi interconectarea acestora, cu modificările şi completările ulterioare);

d) staţie de radiocomunicaţii – unul sau mai multe emiţătoare sau receptoare sau un ansamblu de emiţătoare şi de receptoare, inclusiv echipamentele accesorii, necesare pentru asigurarea unui serviciu de radiocomunicaţii, sau a serviciului de radioastronomie, într-un amplasament dat sau într-o zonă de deplasare precizată;

e) atribuire (a unei benzi de frecvenţe) – stabilirea serviciului de radiocomunicaţii (inclusiv a serviciului de radioastronomie) care poate utiliza o anumită bandă de frecvenţă, în condiţii specificate; atribuirile sunt cuprinse în Tabelul Naţional de Atribuire a Benzilor de Frecvenţă;

f) alocare (a unei frecvenţe sau a unui canal radioelectric) – nominalizarea utilizatorului sau a categoriei de utilizatori ai unei frecvenţe sau unui canal radioelectric, într-o zonă geografică precizată şi în condiţii specificate;

g) asignare (a unei frecvenţe sau a unui canal radioelectric) – autorizarea din punct de vedere tehnic a utilizării unei frecvenţe sau a unui canal radioelectric de către o staţie de radiocomunicaţii, în condiţii specificate.

(2) În cuprinsul prezentei legi sunt, de asemenea, aplicabile definiţiile relevante prevăzute la:

a) art. 2 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, aprobată cu modificări şi completări prin Legea nr. 591/2002 cu modificările şi completările ulterioare;

b) art. 2 din Ordonanţa Guvernului nr. 34/2002 privind accesul la reţelele publice de comunicaţii electronice şi la infrastructura asociată, precum şi interconectarea acestora, cu modificările şi completările ulterioare;

c) art. 1 din Legea audiovizualului nr. 504/2002, cu modificările şi completările ulterioare;

d) art. 5 din Hotărârea Guvernului nr. 88/2003 privind echipamentele radio şi echipamentele terminale de telecomunicaţii şi recunoaşterea mutuală a conformităţii acestora, cu modificările şi completările ulterioare;

e) art. 2 din Hotărârea Guvernului nr. 497/2003 privind stabilirea condiţiilor de introducere pe piaţă şi de funcţionare a aparatelor electrice şi electronice din punct de vedere al compatibilităţii electromagnetice, cu modificările şi completările ulterioare.

f) 
	Art. 2. – (1) În înţelesul prezentei legi, următorii termeni se definesc astfel:

a) alocarea unei frecvenţe sau a unui canal radioelectric – nominalizarea utilizatorului sau a categoriei de utilizatori ai unei frecvenţe sau unui canal radioelectric, într-o zonă geografică precizată şi în condiţii specificate.

b) asignarea unei frecvenţe sau a unui canal radioelectric – autorizarea din punct de vedere tehnic a utilizării unei frecvenţe sau a unui canal radioelectric de către o staţie de radiocomunicaţii, în condiţii specificate.

c) atribuirea unei benzi de frecvenţe – stabilirea serviciului de radiocomunicaţii, inclusiv a serviciului de radioastronomie, care poate utiliza o anumită bandă de frecvenţă, în condiţii specificate; atribuirile sunt cuprinse în T.N.A.B.F.

d) radiocomunicaţii – comunicaţii electronice care se realizează prin intermediul spectrului de frecvenţe radioelectrice.

e) serviciu de radioastronomie – astronomie bazată pe recepţia undelor radio de origine cosmică.

f) serviciu de radiocomunicaţii – transmisia, emisia şi/sau recepţia de unde radio, în scopul realizării de radiocomunicaţii.

g) spectru de frecvenţe radioelectrice/spectru radioelectric–gama continuă a frecvenţelor radioelectrice cuprinse în Tabelul Naţional de Atribuire a Benzilor de Frecvenţe. Denumit în continuare T.N.A.B.F.

h) staţie de radiocomunicaţii – unul sau mai multe emiţătoare sau receptoare sau un ansamblu de emiţătoare şi de receptoare, inclusiv echipamentele accesorii, necesare pentru asigurarea unui serviciu de radiocomunicaţii, sau a serviciului de radioastronomie, într-un amplasament dat sau într-o zonă de deplasare precizată.

Nemodificat


	Art. 2. se modifică ca urmare a rearanjării definiţiilor în ordine alfabetică şi a introducerii  definiţiei serviciului de radioastronomie de la punctul e)– definiţie dată de Constituţia UITEN

Definiţie prea laborioasă.



	4.
	Art. 3. - (1) IGCTI se reorganizează şi funcţionează ca instituţie publică cu personalitate juridică în subordinea Guvernului, care desfăşoară o activitate de interes public, fără scop lucrativ, finanţată integral din venituri proprii, care are rolul de a pune în aplicare politica naţională în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv al compatibilităţii electromagnetice, definită de Ministerul Comunicaţiilor şi Tehnologiei Informaţiei, precum şi de implementare la nivel naţional a sistemelor informatice ce furnizează servicii publice prin mijloace electronice, în conformitate cu strategia naţională în domeniul tehnologiei informaţiei.

(2) IGCTI îşi va respecta toate obligaţiile asumate anterior reorganizării, pe principiul continuării activităţii.

(3) Regulamentul de organizare şi funcţionare al IGCTI se aprobă prin hotărâre a Guvernului în termen de 90 de zile de la intrarea în vigoare a prezentei legi.
	Art. 3. - (1) IGCTI se reorganizează şi funcţionează ca instituţie publică cu personalitate juridică în subordinea Guvernului, fără scop lucrativ, finanţată integral din venituri proprii, care are rolul de a pune în aplicare politica naţională în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv al compatibilităţii electromagnetice, definită de Ministerul Comunicaţiilor şi Tehnologiei Informaţiei,denumit în continuare M.C.T.I., precum şi de implementare la nivel naţional a sistemelor informatice ce furnizează servicii publice prin mijloace electronice, în conformitate cu strategia naţională în domeniul tehnologiei informaţiei.
Nemodificat

Nemodificat

Se introduce un nou alineat (4) cu următorul cuprins:

(4) Se înfiinţează organul de executare silită al IGCTI având atribuţii privind colectarea creanţelor şi efectuarea procedurii de executare silită conform codului de procedură fiscala.


	Instituţiile care desfăşoară activităţi de interes public se reglementează prin altă lege.

Nu este clarificată existenţa organului de executare silită în prezenta lege, conform prevederilor de la art.7 alin.(7).



	5.
	Art. 4. - (1) Conducerea IGCTI este asigurată de un preşedinte şi de un vicepreşedinte, numiţi prin decizie a primului-ministru, în termen de 15 zile de la intrarea în vigoare a prezentei legi, pentru o perioadă de 5 ani.

 (2) Până la numirea în funcţie a preşedintelui şi vicepreşedintelui conform art. 4 alin.(1), conducerea interimară a IGCTI va fi asigurată de către persoanele care ocupă în prezent funcţiile de Director General şi Director General Adjunct.

(3) Preşedintele şi vicepreşedintele pot fi revocaţi din funcţie de către primul-ministru pentru încălcarea prevederilor prezentei legi, precum şi a legislaţiei din domeniul comunicaţiilor electronice şi tehnologiei informaţiei sau dacă au suferit o condamnare penală prin hotărâre judecătorească definitivă.

(4) Preşedintele şi vicepreşedintele pot fi suspendaţi din funcţie de către primul-ministru în cazul declanşării urmăririi penale împotriva acestora.

(5) Preşedintele reprezintă IGCTI în raporturile cu Parlamentul, Guvernul, ministerele, cu alte autorităţi publice şi organizaţii, precum şi cu persoane juridice şi fizice, din ţară şi din străinătate.

(6) Preşedintele IGCTI este ordonator de credite.

(7) În exercitarea atribuţiilor sale preşedintele emite decizii.

(8) Deciziile cu caracter normativ se publică în Monitorul Oficial al României, Partea I.


	Nemodificat


	

	6.
	Art. 5. - (1) În activitatea sa, IGCTI are obligaţia de a-şi exercita atribuţiile în mod transparent şi imparţial şi de a-şi menţine independenţa operaţională şi financiară faţă de:

a) furnizorii de reţele şi de servicii de comunicaţii electronice care utilizează spectrul radioelectric;
b) producătorii ori reprezentanţii autorizaţi ai producătorilor de echipamente destinate furnizării de reţele sau de servicii de comunicaţii electronice care utilizează spectrul radioelectric, importatorii ori distribuitorii de asemenea echipamente;

c) persoanele fizice sau juridice de drept public sau de drept privat care utilizează Sistemul electronic de achiziţii publice, Sistemul electronic naţional şi Sistemul informatic de atribuire a autorizaţiilor de transport rutier internaţional de marfă.

(2) Salariaţii IGCTI, inclusiv preşedintele şi vicepreşedintele acestuia, nu pot deţine, personal sau prin persoane interpuse, acţiuni sau părţi sociale la societăţile comerciale cu obiect de activitate în domeniul radiocomunicaţiilor, al audiovizualului, al echipamentelor radio şi echipamentelor terminale de comunicaţii electronice sau în orice alte domenii care se află în competenţa IGCTI şi nu pot avea calitatea de membru în organele de conducere ale unor asemenea societăţi.


	Nemodificat


	

	7.
	Art. 6. - (1) Sediul central al IGCTI este situat în Bucureşti, str. Italiană nr. 22, sectorul 2.

(2) Structura organizatorică a IGCTI se aprobă prin decizie a preşedintelui şi va cuprinde, pe lângă aparatul central, direcţii teritoriale precum şi alte structuri specifice, necesare realizării obiectului său de activitate.

(3) Paza sediului central şi a direcţiilor teritoriale ale IGCTI se organizează şi se efectuează cu efective de jandarmi.


	(2) Structura organizatorică pentru direcţiile teritoriale, precum şi alte structuri specifice, necesare realizării obiectului său de activitate se aprobă prin decizia preşedintelui IGCTI.

Nemodificat


	Pentru claritatea textului.



	8.
	Art. 7. - (1) Finanţarea cheltuielilor curente şi de capital ale IGCTI se asigură din venituri proprii, care provin din următoarele surse:

a) tariful de utilizare a spectrului de frecvenţe radioelectrice;

b) tariful de înregistrare în Sistemul electronic de achiziţii publice;

c) tariful de reînnoire a înregistrării în Sistemul electronic de achiziţii publice;

d) tariful de utilizare a Sistemului electronic de achiziţii publice;

e) tariful de participare în Sistemul electronic de achiziţii publice;

f) tariful de eliberare a certificatului digital de înregistrare în Sistemul informatic pentru atribuirea electronică a autorizaţiilor de transport rutier internaţional de marfă;

g) tariful de reînnoire a certificatului digital de înregistrare în Sistemul informatic pentru atribuirea electronică a autorizaţiilor de transport rutier internaţional de marfă;

h) donaţii, legate şi sponsorizări în condiţiile legii;

i) credite interne şi externe contractate în condiţiile legii;

j) sumele provenite din amenzile administrative aplicate conform art. 56 din Ordonanţa de Urgenţă nr. 79/2002 privind cadrul general de reglementare a comunicaţiilor, cu modificările şi completările ulterioare;

k) alte venituri ce se pot realiza conform prevederilor actelor normative în vigoare sau deciziilor preşedintelui IGCTI.

(2) Tariful de utilizare a spectrului de frecvenţe radioelectrice prevăzut la alin. (1) se stabileşte prin decizie cu caracter normativ a preşedintelui IGCTI şi trebuie să asigure utilizarea optimă a frecvenţelor radioelectrice şi să fie obiectiv justificat, transparent, nediscriminatoriu şi proporţional cu scopul pentru care este destinat.
(3) Cuantumul sumelor datorate cu titlu de tarif de utilizare a spectrului de către fiecare titular al dreptului de utilizare a frecvenţelor radioelectrice se stabileşte prin decizie cu caracter individual a preşedintelui IGCTI. 

(4) Decizia preşedintelui IGCTI prevăzută la alin. (3) constituie titlu de creanţă, care devine titlu executoriu la data la care expiră termenul de plată şi se execută conform Codului de procedură fiscală.

(5) Pentru colectarea creanţelor IGCTI, organul de executare al acestuia, înfiinţat potrivit legii, a cărui conducere este asigurată de către preşedintele IGCTI, este abilitat să instituie măsurile asigurătorii şi să efectueze procedura de executare silită, potrivit Codului de procedură fiscală.

(6) În exercitarea atribuţiilor sale, organul de executare prevăzut la alin. (5) emite acte administrative cu putere de titlu executoriu, în condiţiile Codului de procedură fiscală.

(7) Sumele încasate din sursele prevăzute la alin. (1) se reţin integral ca venituri proprii, cu titlu permanent, la dispoziţia IGCTI şi vor fi folosite în conformitate cu prevederile bugetului de venituri şi cheltuieli aprobat în condiţiile legii.


	Nemodificat

 k) alte venituri ce se pot realiza conform prevederilor actelor normative în vigoare sau deciziilor cu caracter  normativ ale preşedintelui IGCTI.

Nemodificat

Nemodificat

Nemodificat

(5) Pentru colectarea creanţelor IGCTI, , organul de executare silită al acestuia, înfiinţat potrivit legii, a cărui conducere  este asigurată de către preşedintele IGCTI, este abilitat să instituie măsurile asigurătorii şi să efectueze procedura de executare silită, potrivit Codului de procedură fiscală.

(6) În exercitarea atribuţiilor sale, organul de executare silită  prevăzut la alin. (5) emite acte administrative cu putere de titlu executoriu, în condiţiile Codului de procedură fiscală.

Nemodificat


	Activităţi conexe atribuţiilor principale pentru care tarifele vor fi stabilite în urma unor decizii normative.

Denumirea folosită de codul de procedură fiscală este de "organul de executare silită".

Observaţie:
Nu este specificată în care lege apare acest organ de executare silită.



	9.
	Art. 8. - (1) Bugetul anual de venituri şi cheltuieli al IGCTI se elaborează de către acesta şi se aprobă prin hotărâre a Guvernului.

(2) Excedentul anual rezultat din execuţia bugetului de venituri şi cheltuieli al IGCTI se reportează în anul următor.

(3) IGCTI efectuează operaţiunile de plăţi şi încasări prin unităţile trezoreriei statului.

(4) În vederea administrării eficiente a resurselor financiare, IGCTI are dreptul să constituie depozite în condiţiile legii şi pentru garantarea obligaţiilor asumate.
	Nemodificat

Nemodificat

Nemodificat

(4) În vederea administrării eficiente a resurselor financiare, precum şi pentru garantarea obligaţiilor asumate, IGCTI are dreptul să constituie depozite în condiţiile legii.

	Formulare mai clară.

	10.
	Art. 9. - (1) Personalul IGCTI este personal contractual, angajat pe bază de concurs organizat în condiţiile legii, în conformitate cu structura organizatorică.

(2) Salarizarea personalului IGCTI, inclusiv a preşedintelui şi a vicepreşedintelui acesteia, se realizează în conformitate cu dispoziţiile legale în vigoare aplicabile instituţiilor publice finanţate integral din venituri proprii.


	Nemodificat
	

	11.
	Art. 10. – Personalul existent la data intrării în vigoare a prezentei legi îşi păstrează drepturile şi obligaţiile stabilite prin contractele individuale de muncă şi contractele colective de muncă.


	Nemodificat
	

	12.
	Art. 11. - (1) Pentru desfăşurarea activităţilor specifice, IGCTI se dotează cu autoturisme şi mijloace de transport specializate – autospeciale, autoturisme de teren, autoutilitare, microbuze – cu un consum mediu de carburant pe autovehicul de 350 de litri pe lună.

(2) Nu se consideră depăşiri la consumul de carburant normat pe autovehicul consumul care la nivelul anului se încadrează în limita combustibilului normat în raport cu numărul total de autovehicule deţinute de IGCTI.

(3) Autoturismele şi autospecialele folosite de personalul specializat al IGCTI, în acţiuni de control sau misiuni cu caracter de urgenţă, pot folosi mijloace speciale de avertizare sonoră şi luminoasă omologate, în condiţiile prevăzute de Ordonanţa de urgenţă a Guvernului nr. 195/2002 privind circulaţia pe drumurile publice, cu modificările şi completările ulterioare şi de Hotărârea Guvernului nr. 85/2003 pentru aprobarea Regulamentului de aplicare a Ordonanţei de urgenţă a Guvernului nr. 195/2002.


	Nemodificat

Nemodificat

Se elimină aliniatul (3).
	În primul rând, nu se specifică ce fel de mijloace speciale de avertizare sonoră şi luminoasă se vor utiliza, acestea fiind de 2 sau 3 feluri. OG nr.195/2002 este sediul unde se aprobă utilizarea acestor mijloace.

	13.
	Capitolul II – Obiectivele şi atribuţiile IGCTI
	Nemodificat


	

	14.
	Art. 12. - În vederea îndeplinirii rolului său, astfel cum este definit la art. 3, IGCTI îndeplineşte următoarele funcţii:

a) de reglementare a activităţilor în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice, prin adoptarea şi implementarea de decizii cu caracter normativ şi individual, precum şi de proceduri funcţionale, operaţionale şi financiare prin care se pun în aplicare politicile şi strategiile în domeniu şi urmărirea şi controlul respectării acestora;

b) de administrare a spectrului radioelectric prin planificarea, atribuirea, alocarea, monitorizarea benzilor de frecvenţe şi urmărirea şi evaluarea utilizării acestora, pentru punerea în aplicare a politicilor în domeniul radiocomunicaţiilor;

c) de gestionare a benzilor de frecvenţe radioelectrice cu atribuire neguvernamentală conform Tabelului naţional de atribuire a benzilor de frecvenţe, inclusiv benzile de radiodifuziune sonoră şi televiziune, prin alocarea sau asignarea frecvenţelor radioelectrice, în scopul asigurării unei utilizări raţionale şi eficiente a acestora, cu respectarea principiilor obiectivităţii, nediscriminării, proporţionalităţii şi transparenţei;

d) de reprezentare în organismele şi organizaţiile cu activităţi la nivel naţional şi internaţional în domeniul radiocomunicaţiilor, al comunicaţiilor audiovizuale, al echipamentelor radio şi echipamentelor terminale de telecomunicaţii, ca autoritate de stat pentru domeniul respectiv precum şi de comunicare cu acestea;

e) de comunicare cu celelalte structuri ale administraţiei publice, cu societatea civilă şi cu cetăţenii, precum şi cu furnizorii de reţele şi/sau servicii care utilizează spectrul radioelectric;
	Nemodificat

Nemodificat

Nemodificat

c) de gestionare a benzilor de frecvenţe radioelectrice cu atribuire neguvernamentală conform T.N.A.B.F. inclusiv benzile de radiodifuziune sonoră şi televiziune, prin alocarea sau asignarea frecvenţelor radioelectrice, în scopul asigurării unei utilizări raţionale şi eficiente a acestora, cu respectarea principiilor obiectivităţii, nediscriminării, proporţionalităţii şi transparenţei;

Nemodificat

Nemodificat


	

	15.
	Art. 13. – Obiectivele activităţii IGCTI sunt următoarele:

a) punerea în aplicare a politicilor şi strategiilor sectoriale în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice, aşa cum sunt ele aprobate de Ministerul Comunicaţiilor şi Tehnologiei Informaţiei;

b) administrarea spectrului radioelectric precum şi supravegherea şi controlul în domeniul radiocomunicaţiilor, la nivel naţional, în scopul satisfacerii interesului public;

c) promovarea concurenţei între furnizorii de reţele şi/sau servicii de comunicaţii electronice care utilizează spectrul radioelectric;

d) asigurarea condiţiilor de exercitare a dreptului cetăţenilor României de a avea acces la serviciul universal, în cazurile în care realizarea acestui serviciu necesită utilizarea spectrului radioelectric;

e) încurajarea investiţiilor eficiente în infrastructura de radiocomunicaţii şi promovarea inovaţiei în sectorul de radiocomunicaţii;  

f) promovarea convergenţei sistemelor şi reţelelor de radiocomunicaţii şi a neutralităţii tehnologice;

g) asigurarea resurselor de spectru radioelectric, în măsura posibilităţilor, pentru crearea condiţiilor de manifestare a diversităţii lingvistice şi culturale precum şi a pluralismului media.
	a) punerea în aplicare a politicilor şi strategiilor sectoriale în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice, aşa cum sunt ele aprobate de MCTI,

	16.
	Art. 14. – În vederea îndeplinirii funcţiilor şi obiectivelor sale, IGCTI are următoarele atribuţii:

1) elaborarea, adoptarea şi publicarea de reglementări cu caracter tehnic şi  administrativ (regulamente, proceduri, norme şi specificaţii tehnice) în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice;

2) înaintarea către MCTI de propuneri privind cadrul legislativ  în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice, 

3) elaborarea Tabelului naţional de atribuire a benzilor de frecvenţe şi supunerea lui spre aprobare prin ordin al Ministrului Comunicaţiilor şi Tehnologiei Informaţiei;

4) elaborarea politicii tarifare în domeniul definit la pct. 1) şi stabilirea tarifelor de utilizare a spectrului precum şi a altor tarife aplicabile domeniului, cu respectarea legislaţiei  în vigoare şi prealabilă consultare a operatorilor din domeniul radiocomunicaţiilor şi tehnologiei informaţiei;
5) acordarea licenţelor de utilizare a frecvenţelor pentru furnizarea de reţele şi/sau servicii de comunicaţii electronice care utilizează spectrul radioelectric precum şi a licenţelor de emisie;

6) încasarea tarifelor de utilizare a spectrului, precum şi a altor tarife aplicabile, precizate la pct. 4);

7) alocarea/asignarea frecvenţelor radioelectrice în benzile cu atribuire neguvernamentală, exclusivă şi în partaj, prevăzute în Tabelul naţional de atribuire a benzilor de frecvenţe, cu respectarea reglementărilor tehnice şi administrative, naţionale şi internaţionale, a acordurilor şi protocoalelor interne sau a acordurilor internaţionale la care România este parte, care se referă la utilizarea spectrului radioelectric;

8) ingineria spectrului radioelectric, în scopul asignării frecvenţelor, astfel încât să se asigure compatibilitatea electromagnetică între staţiile şi reţelele de radiocomunicaţii autorizate şi să se prevină apariţia perturbaţiilor prejudiciabile;

9) coordonarea internaţională a utilizării frecvenţelor cu administraţiile de comunicaţii ale altor ţări;

10) coordonarea internă a utilizării frecvenţelor cu instituţiile abilitate să gestioneze benzile de frecvenţe cu atribuire guvernamentală;

11) asigurarea unor activităţi conexe gestionării frecvenţelor: alocarea/asignarea codurilor de identificare pentru unele servicii de radiocomunicaţii precum şi certificarea personalului de operare al staţiilor de radiocomunicaţii;  

12) ţinerea permanentă a evidenţei utilizării frecvenţelor radioelectrice prin asigurarea evidenţei asignărilor de frecvenţe, întreţinerea permanentă a bazelor de date specializate care, reunite, formează Registrul naţional al frecvenţelor asignate/alocate;

13) asigurarea evidenţei codurilor de identificare asignate în cazul unor servicii de radiocomunicaţii, prin întreţinerea permanentă a bazelor de date aferente;

14) asigurarea evidenţei personalului certificat de operare a staţiilor de radiocomunicaţii, prin întreţinerea permanentă a bazelor de date specializate; 

15) monitorizarea spectrului de frecvenţe radioelectrice cu atribuire neguvernamentală;

16) supravegherea şi controlul respectării obligaţiilor cuprinse în licenţele de utilizare a frecvenţelor sau reglementările din domeniul radiocomunicaţiilor;

17) urmărirea şi controlul aplicării prevederilor cuprinse în actele normative în vigoare şi în acordurile internaţionale, în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice şi luarea de măsuri pentru prevenirea, înlăturarea şi sancţionarea nerespectării acestor prevederi, potrivit competenţei recunoscute de acestea;

18) controlul tehnic şi certificarea conformităţii cu normele tehnice din domeniul precizat la pct. 1);

19) eliberarea de avize de confirmare a certificării conformităţii cu cerinţele esenţiale prevăzute de legislaţia aplicabilă, pentru echipamente radio şi echipamente terminale de comunicaţii electronice, inclusiv din punct de vedere al compatibilităţii electromagnetice;
20) eliberarea de avize în vederea obţinerii Autorizaţiei de construire;

21) exercitarea activităţilor de control şi supraveghere a pieţei pentru echipamente radio şi echipamente terminale de comunicaţii electronice;

22) exercitarea activităţilor de control şi supraveghere a pieţei pentru aparate electrice şi electronice, din punct de vedere al compatibilităţii electromagnetice;

23) aplicarea la nivel naţional a acordurilor internaţionale în domeniul radiocomunicaţiilor la care România este parte;

24) coordonarea activităţii Comisiei interdepartamentale de radiocomunicaţii – organism consultativ în scopul administrării şi gestionării spectrului radioelectric şi a utilizării raţionale şi eficiente a acestuia, cu participarea MCTI;

25) asigurarea reprezentării în organismele şi organizaţiile naţionale şi internaţionale în cadrul cărora se dezbat probleme referitoare la gestionarea şi utilizarea spectrului radioelectric, comunicaţii audiovizuale, echipamente radio şi echipamente terminale de comunicaţii electronice, compatibilitate electromagnetică şi susţinerea politicii şi strategiei naţionale în domeniul respectiv;

26) susţinerea participării României la târguri, expoziţii şi alte asemenea manifestări internaţionale în domeniul precizat la pct. 1);

27) colaborarea cu instituţii şi organizaţii naţionale şi internationale cu atribuţii în domeniul radiocomunicaţiilor, al comunicaţiilor audiovizuale, al echipamentelor radio şi al echipamentelor terminale de comunicaţii electronice inclusiv din punct de vedere al compatibilităţii electromagnetice, precum şi cooperarea cu alte autorităţi de reglementare în domeniu, inclusiv prin schimb de informaţii, încheierea de convenţii, protocoale sau acorduri, în vederea îndeplinirii obiectivelor şi/sau exercitării funcţiilor sale; 

28) avizarea proiectelor de acte normative care conţin prevederi cu incidenţă în domeniul precizat la pct. 1);

29) supravegherea şi controlul activităţilor desfăşurate prin mijloace electronice;

30) operarea Sistemului electronic de achiziţii publice, a Sistemului electronic naţional şi a Sistemului informatic de atribuire electronică a autorizaţiilor de transport internaţional rutier de marfă;

31) implementarea la nivel naţional a sistemelor informatice ce furnizează servicii publice prin mijloace electronice;

32) este autoritate de certificare pentru semnătura electronică în cadrul administraţiei publice centrale;

33) exercitarea altor activităţi stabilite în sarcina sa în conformitate cu dispoziţiile legale în vigoare.

3) elaborarea T.N.A.B.F. şi supunerea lui spre aprobare prin ordin al Ministrului Comunicaţiilor şi Tehnologiei Informaţiei;

7) alocarea/asignarea frecvenţelor radioelectrice în benzile cu atribuire neguvernamentală, exclusivă şi în partaj, prevăzute în T.N.A.B.F., cu respectarea reglementărilor tehnice şi administrative, naţionale şi internaţionale, a acordurilor şi protocoalelor interne sau a acordurilor internaţionale la care România este parte, care se referă la utilizarea spectrului radioelectric;

	17.
	Art. 15. – (1) În vederea îndeplinirii atribuţiilor sale, IGCTI are dreptul de a desfăşura activităţi de import de instalaţii, sisteme, echipamente, aparate, autoturisme specifice desfăşurării obiectului de activitate, precum şi alte bunuri necesare realizării obiectului său de activitate.

(2) În exercitarea atribuţiilor sale, IGCTI va fi sprijinit operativ de autorităţile administraţiei publice locale, organele de poliţie sau de către alte autorităţi publice.

(3)  Se exceptează de la supravegherea şi controlul efectuate de IGCTI activităţile efectuate de autorităţile publice abilitate din domeniul apărării naţionale, al siguranţei naţionale şi al ordinii publice.

	18.
	Capitolul III – Dispoziţii tranzitorii  şi finale 

	19.
	Art. 16. – (1) Ordonanţa de Urgenţă a Guvernului nr. 79/2002 privind cadrul general de reglementare în comunicaţii, publicată în Monitorul Oficial al României, Partea I, nr. 457 din 27 iunie 2002, aprobată cu modificări şi completări prin Legea nr. 591/2002, se modifică şi se completează după cum urmează:


1. în tot  cuprinsul ordonanţei de urgenţă, cu excepţia art. 8 alin. (1), a art. 45 lit. a), a art. 46 pct. 21 şi 22 precum şi a art. 66, pct. 4 şi 5, sintagma „Ministerul Comunicaţiilor şi Tehnologiei Informaţiei/ministerul de specialitate” se înlocuieşte cu abrevierea „IGCTI”.


2. alineatul (3) al articolului 62 se abrogă;


3. după art. 62 se introduce art. 621 cu următorul cuprins:


„Art.621. – (1) Până la data de 31 decembrie 2005, IGCTI va analiza şi va revizui toate prevederile care se referă la drepturi de utilizare a frecvenţelor şi la obligaţiile conexe acestora din cadrul licenţelor, autorizaţiilor şi acordurilor eliberate în temeiul prevederilor Legii telecomunicaţiilor nr. 74/1996, cu modificările ulterioare, şi ale legislaţiei secundare asociate pentru a asigura respectarea prevederilor cap. III al prezentei ordonanţe, ale Tabelului naţional de atribuire a benzilor de frecvenţe şi ale reglementărilor în vigoare elaborate în baza prezentei ordonanţe.


(2) Dreptul de utilizare a frecvenţelor radioelectrice şi obligaţiile conexe acestuia, inclusiv plata tarifului de utilizare a spectrului se exercită, respectiv sunt asumate în baza prevederilor menţionate la alin. (1), care rămân valabile până la momentul revizuirii sau până la momentul în care titularii acestora:

 a) renunţă prin solicitare scrisă la drepturile respective, înaintea acestei date;

b) nu prezintă în termenele stipulate în procedura de emitere a licenţelor de utilizare a frecvenţelor radioelectrice, prevăzută la art. 21, documentele şi informaţiile solicitate de către IGCTI, necesare efectuării analizei prevăzute la alin.(1) al acestui articol."
(2) În cuprinsul Legii audiovizualului nr. 504/2002, cu modificările şi completările ulterioare, cu excepţia art. 19 alin. (1) şi a art. 69 alin. (1), sintagma „Ministerul Comunicaţiilor şi Tehnologiei Informaţiei” se înlocuieşte cu abrevierea „IGCTI”.


	„Art.621. – (1) Până la data de 31 decembrie 2005, IGCTI va analiza şi va revizui toate prevederile care se referă la drepturi de utilizare a frecvenţelor şi la obligaţiile conexe acestora din cadrul licenţelor, autorizaţiilor şi acordurilor eliberate în temeiul prevederilor Legii telecomunicaţiilor nr. 74/1996, cu modificările ulterioare, şi ale legislaţiei secundare asociate pentru a asigura respectarea prevederilor cap. III al prezentei ordonanţe, ale T.N.A.B.F. şi ale reglementărilor în vigoare elaborate în baza prezentei ordonanţe.


	

	20.
	Art. 17. – La data intrării în vigoare a prezentei legi se abrogă Hotărârea Guvernului nr. 1594/2002 privind organizarea şi funcţionarea Inspectoratului General pentru Comunicaţii şi Tehnologia Informaţiei, publicată în Monitorul Oficial al României, Partea I, nr. 47 din data de 28 ianuarie 2003. 


	
	

	21.
	Art. 18. – (1) În termen de 90 de zile de la data intrării în vigoare a prezentei legi, Hotărârea Guvernului nr. 744/2003 privind organizarea şi funcţionarea Ministerului Comunicaţiilor şi Tehnologiei Informaţiei, cu modificările şi completările ulterioare, Hotărârea Guvernului nr. 497/2003 privind stabilirea condiţiilor de introducere pe piaţă şi de funcţionare a aparatelor electrice şi electronice din punct de vedere al compatibilităţii electromagnetice, cu modificările şi completările ulterioare, şi Hotărârea Guvernului nr. 88/2003 privind echipamentele radio şi echipamentele terminale de telecomunicaţii şi recunoaşterea mutuală a conformităţii acestora, cu modificările şi completările ulterioare, vor fi modificate şi completate corespunzător.

(2) Până la revizuirea legislaţiei secundare, actele normative emise de Ministerului Comunicaţiilor şi Tehnologiei Informaţiei rămân în vigoare.


	Art. 18. – (1) În termen de 90 de zile de la data intrării în vigoare a prezentei legi, Hotărârea Guvernului nr. 744/2003 privind organizarea şi funcţionarea MCTI, cu modificările şi completările ulterioare, Hotărârea Guvernului nr. 497/2003 privind stabilirea condiţiilor de introducere pe piaţă şi de funcţionare a aparatelor electrice şi electronice din punct de vedere al compatibilităţii electromagnetice, cu modificările şi completările ulterioare, şi Hotărârea Guvernului nr. 88/2003 privind echipamentele radio şi echipamentele terminale de telecomunicaţii şi recunoaşterea mutuală a conformităţii acestora, cu modificările şi completările ulterioare, vor fi modificate şi completate corespunzător.

(2) Până la revizuirea legislaţiei secundare, actele normative emise de MCTI rămân în vigoare.


	


PREŞEDINTE,

István Antal

Consilier,

Viorela Gondoş

